**Daugavpils pilsētas domes 2021.gada 12.augusta saistošo noteikumu Nr.45**

**“Pabalsts krīzes situācijā sakarā ar Covid-19 infekcijas izplatību”**

 **paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Saeima izdarīja grozījumus [Sociālo pakalpojumu un sociālās palīdzības likumā](https://likumi.lv/ta/id/68488-socialo-pakalpojumu-un-socialas-palidzibas-likums), papildinot ar pārejas noteikumu 37.2punktu, kas paredz laikposmā no 01.07.2021. līdz 31.12.2021. piemērot likuma pārejas noteikumu 37.1 punkta 1., 2. un 4.apakšpunktā noteiktā pabalsta krīzes situācijā izmaksu. Pabalsta krīzes situācijā apmēru pašvaldības nosaka saistošajos noteikumos. Grozījumi stājās spēkā 10.08.2021. Lai daļēji kompensētu pašvaldību izdevumus pabalsta krīzes situācijā izmaksai, valsts nodrošinās pašvaldībām mērķdotāciju izdevumu segšanai 50 % apmērā no laikposmā no 01.07.2021.  līdz 31.12.2021. izmaksātā pabalsta apmēra, bet ne vairāk kā 75 *euro* vienai personai mēnesī. Lai kompensētu pašvaldībām izdevumus par izmaksātā pabalsta apmēra palielināšanu par 50 *euro* mēnesī par katru aprūpē esošu bērnu līdz 18 gadu vecumam, valsts nodrošinās pašvaldībām mērķdotāciju izdevumu segšanai 100 % apmērā no izmaksātā pabalsta palielinājuma - 50 *euro* mēnesī par katru bērnu līdz 18 gadu vecumam. Noteikumi paredz pabalsta krīzes situācijā sakarā ar Covid-19 infekcijas izplatību izmaksu laikā no 01.07.2021. līdz 31.12.2021., tā apmēru, saņemšanas kārtību un personu loku, kurām ir tiesības to saņemt un pārejas noteikums paredz atzīt par spēku zaudējušiem Daugavpils pilsētas domes 2020.gada 19.novembra saistošos noteikumus Nr.44 “Atbalsts krīzes situācijā sakarā ar Covid-19 izplatību”.Covid-19 infekcijas izplatības pārvaldības likuma 24.panta otrā daļa paredz to, ka pašvaldības saistošie noteikumi saistībā ar Covid-19 infekcijas izplatību stājas spēkā nākamajā dienā pēc to izsludināšanas, ja tajos nav noteikts cits spēkā stāšanās termiņš.  |
| 2. Īss projekta satura izklāsts | Noteikumi paredz pabalsta apmēru, saņemšanas kārtību un personu loku, kurām ir tiesības to saņemt. |
| 3. Informācija par plānoto projekta ietekmi uz pašvaldības budžetu | Pabalstu krīzes situācijā sakarā ar Covid-19 infekcijas izplatību laikā no 01.01.2021. līdz 30.06.2021. saņēma 81 persona, līdz ar to secināms ka pabalsta saņēmēju skaits pagaidām nav bijis liels. Kopš 01.01.2021. pabalstā izmaksāti 12150 *euro,* valsts nodrošināja mērķdotāciju izdevumu segšanai 50 % apmērā - 6075 *euro*. Pabalsta apmēra palielinājums par 50 *euro* mēnesī par katru aprūpē esošu bērnu līdz 18 gadu vecumam tika izmaksāts 54 personām 2700 *euro,* valsts nodrošināja mērķdotāciju izdevumu segšanai 100 % apmērā - 2700 *euro*.Palielinoties Covid-19 infekcijas izplatībai, iespējams, šī pabalsta saņēmēju skaits pieaugs. Pabalsta izmaksa tiks īstenota esošo institūciju un cilvēkresursu ietvaros. Sociālajam dienestam papildus būs nepieciešami aptuveni 6075 *euro*. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā |  Nav attiecināms. |
| 5. Informācija par administratīvajām procedūrām | Pabalstu administrēs Sociālais dienests.  |
| 6. Informācija par konsultācijām ar privātpersonām | Nav notikušas. |

Domes priekšsēdētājs *( personiskais paraksts)* A.Elksniņš